मिताली राज न सिर्फ भारत की अब तक की सबसे कामयाब महिला क्रिकेटर हैं बल्कि उनकी गिनती दुनिया के श्रेष्ठ बल्लेबाज़ों में होती है।मिताली से जुडी एक और दिलचस्प कहानी है। बचपन में क्रिकेट का बल्ला थामने से पहले मिताली 'भरतनाट्यम' सीख रही थीं। वो नृत्यांगना बनना चाहती थीं। देश-विदेश में अलग-अलग जगह अपनी नृत्य-कला का प्रदर्शन कर लोगों को अपना दीवाना बनाना चाहतीं थीं।मिताली ने छोटी उम्र से ही स्टेज पर डांस-परफॉरमेंस देने शुरू कर दिए थे। मंच पर उनका नृत्य बहुत आकर्षक होता। लय में और वो भी शास्त्रीय पद्धति में मंच पर मिताली नृत्य करतीं तो सभी दर्शकों का मन जीत लेतीं। लेकिन जब से मिताली ने क्रिकेट का बल्ला थामा तब से वे धीरे-धीरे नृत्य से दूर होने लगीं। लेकिन, किसी तरह समय निकालकर वे नृत्य का अभ्यास कर लेतीं। मगर, जब वे क्रिकेट टूर्नामेंट खेलने लगीं और उन्हें यात्राएं करनी पड़ीं, वो भी लम्बी, तब नृत्य का अभ्यास लगभग न के बराबर हो गया। मिताली का नृत्य अभ्यास छूटता देखकर एक दिन उनकी गुरु ने उनके सामने एक बड़ा प्रश्न खड़ा कर दिया। गुरु ने मिताली से क्रिकेट या फिर नृत्य दोनों में से एक को चुनने को कहा। काफी सोचने के बाद मिताली ने नृत्य-कला और मंच को छोड़कर क्रिकेट और मैदान को ही अपनी ज़िंदगी बनाने का फैसला किया। उस फैसले वाली घड़ी को याद करते हुए मिताली कहती हैं,